**ŽUPANIJSKO STRUČNO VIJEĆE UČITELJA ENGLESKOG JEZIKA OSJEČKO-BARANJSKE ŽUPANIJE**

**NAČINI, POSTUPCI I ELEMENTI VREDNOVANJA**

 **U NASTAVI ENGLESKOG JEZIKA U OSNOVNOJ ŠKOLI**

Vrednovanje je sustavno prikupljanje podataka u procesu učenja i postignutoj razini kompetencija: znanjima, vještinama, sposobnostima, samostalnosti i odgovornosti prema radu, u skladu s unaprijed definiranim i prihvaćenim načinima, postupcima i elementima, a sastavnice su **praćenje, provjeravanje i ocjenjivanje**.

**Praćenje** je sustavno uočavanje i bilježenje zapažanja o postignutoj razini kompetencija i postavljenim zadacima definiranim nacionalnim i predmetnim kurikulumom, nastavnim planom i programom te strukovnim i školskim kurikulumom.

**Provjeravanje** podrazumijeva procjenu postignute razine kompetencija u nastavnome predmetu ili području i drugim oblicima rada u školi tijekom školske godine.

**Ocjenjivanje** je pridavanje brojčane ili opisne vrijednosti rezultatima praćenja i provjeravanja učenikovog rada prema sastavnicama ocjenjivanja svakog nastavnog predmeta.

**KRITERIJI VREDNOVANJA**

**RAZUMIJEVANJE**

**Slušanje s razumijevanjem**

|  |  |  |  |  |
| --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** |
| **Razumijevanje i reagiranje na naputke i naredbe** | Razumije naputke i naredbe te na njih reagira samostalno i točno. | Uglavnom točno razumije i reagira na naputke i naredbe. | Djelomično točno razumije i reagira na naputke i naredbe | Razumije i reagira na naputke i naredbe samo uz pomoć učitelja. |
| **Povezivanje vizualnog i auditivnog jezičnog sadržaja** | Samostalno i točno povezuje vizualni i auditivni jezični sadržaj. | Uglavnom točno povezuje vizualni i auditivni jezični sadržaj. | Djelomično točno povezuje vizualni i auditivni jezični sadržaj. | Povezuje vizualni i auditivni jezični sadržaj samo uz pomoć učitelja. |
| **Razumijevanje jednostavnog slušnog teksta poznate tematike** | Samostalno i točno razumije slušni tekst poznate tematike i osnovnu poruku sugovornika. Samostalno i točno rješava zadatke za provjeru razumijevanja. | Uglavnom točno razumije slušni tekst poznate tematike i osnovnu poruku sugovornika. Uglavnom točno rješava zadatke za provjeru razumijevanja. | Djelomično točno razumije slušni tekst poznate tematike i osnovnu poruku sugovornika. Djelomično točno rješava zadatke za provjeru razumijevanja. | Razumije slušni tekst poznate tematike i osnovnu poruku sugovornika uz pomoć učitelja. Uz pomoć rješava zadatke za provjeru razumijevanja. |
| **Razumijevanje slovkanih riječi** | Samostalno i točno zapisuje ili prepoznaje slovkanu riječ. | Uglavnom točno zapisuje ili prepoznaje slovkanu riječ. | Prepoznaje slovkanu riječ, ali je teže zapisuje. | Prepoznaje i zapisuje jednostavnije riječi samo uz pomoć. |
| **Diktat** | Kriterij za ocjenjivanje diktata je broj ispravno napisanih riječi. Ako se krivo napisana riječ ponavlja, ona se broji kao jedna pogreška. U sedmom i osmom razredu dužina diktata bi trebala biti između 60 i 80 riječi. Diktat se smatra kratkom pisanom provjerom znanja te se rezultati upisuju u rubriku opisnog praćenja interesa i sposobnosti. |

Za provjere gore navedenih elemenata predlažu se sljedeći načini i postupci provjeravanja:

* razvrstavanje sličica, npr. označavanje brojem ili stavljanje u pravilan redoslijed; praćenje slušnog i vizualnog materijala, npr. snalaženje u prostoru, na geografskoj karti, itd.
* zadaci provjere razumijevanja: zadaci višestrukog izbora; točno/netočno; odgovaranje na pitanja, zadaci dopunjavanja
* spelling dictation, zaokruživanje/pokazivanje slovkanih riječi

**Čitanje s razumijevanjem**

|  |  |  |  |  |
| --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** |
| **Razumijevanje pisanih uputa, odnosno tekstova o poznatim sadržajima** | Nakon pročitanog teksta samostalno i točno rješava zadatke dopunjavanja, stavljanja u ispravan poredak i pridruživanja.  | Nakon pročitanog teksta uglavnom točnorješava zadatke dopunjavanja, stavljanja u ispravan poredak i pridruživanja.  | Nakon pročitanog teksta djelomično točno rješava zadatke dopunjavanja, stavljanja u ispravan poredak i pridruživanja.  | Nakon pročitanog teksta rješava zadatke dopunjavanja, stavljanja u ispravan poredak i pridruživanja samo uz pomoć učitelja.  |
| **Razumijevanje teksta** | Tekst razumije u potpunosti. Točno i samostalno rješava zadatke provjere razumijevanja pročitanog. U tekstu pronalazi potrebne informacije i odgovore na postavljena pitanja.  | Razumije veliki dio teksta i poruke teksta. Uglavnom točno i samostalno rješava zadatke provjere razumijevanja pročitanog. U tekstu uglavnom pronalazi potrebne informacije i odgovore na postavljena pitanja. | Razumije glavnu poruku teksta. Djelomično točno rješava zadatke provjere razumijevanja pročitanog. U tekstu povremeno samostalno pronalazi potrebne informacije i odgovore na postavljena pitanja. | Razumije osnovnu temu i poruku teksta. Rješava zadatke provjere razumijevanja pročitanog uz pomoć učitelja. U tekstu pronalazi potrebne informacije i odgovore na postavljena pitanja samo uz pomoć učitelja. |
| **Usvojenost vokabulara** | Nakon obrade vokabulara učenik ga razumije te ga točno i samostalno upotrebljava pri rješavanju zadataka. | Nakon obrade vokabulara učenik ga razumije te ga uglavnom točno i samostalno upotrebljava pri rješavanju zadataka. | Nakon obrade vokabulara učenik ga djelomično razumije te ga djelomično točno upotrebljava pri rješavanju zadataka. | Učenik teže razumije obrađeni vokabular te ga primjenjuje uz pomoć učitelja pri rješavanju zadataka. |

Za provjere gore navedenih elemenata predlažu se sljedeći načini i postupci provjeravanja:

* zadaci dopunjavanja, zadaci pridruživanja, stavljanje odjeljaka/rečenica u kronološki poredak, jumbled tekst
* zadaci za provjeru razumijevanja: točno/netočno, zadaci višestrukog izbora, ispravljanje pogrešnih rečenica, dopunjavanje teksta podacima, odgovaranje na pitanja
* provjeravanje znanja vokabulara: prijevod, sinonimi, antonimi, pridruživanje riječi i izraza definicijama i podnaslova odlomcima
* čitanje radi globalnog razumijevanja teksta - skimming
* čitanje radi nalaženja određenih podataka u tekstu – scanning

**GOVORENJE**

|  |  |  |  |  |
| --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** |
| **Govorna reprodukcija** | Samostalno i točno reproducira sadržaje obrađene cjeline. S lakoćom slovka riječi. | Uglavnom točno reproducira sadržaje obrađene cjeline. Slovka riječi uz poneku pogrešku. | Djelomično točno reproducira sadržaje obrađene cjeline. Kod slovkanja riječi dosta griješi, ali se na poticaj često samostalno ispravlja. | Reproducira sadržaje obrađene cjeline samo uz pomoć učitelja. Zna slovkati svoje ime i prezime te samo neke jednostavnije riječi uz pomoć. |
| **Govorna produkcija[[1]](#footnote-1)** | Samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Primjenjuje širok raspon prethodno usvojenih jezičnih sadržaja. Izražava se s lakoćom. | Uglavnom samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Ponekad čini pogreške u govoru ali se samostalno ispravlja. | Djelomično točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Čini pogreške koje ponekad ometaju razumijevanje. | U okviru poznatih jezičnih i tematskih sadržaja poruku ne prenosi samostalno već samo uz stalnu pomoć i poticaj učitelja. |
| **Govorna interakcija****(sudjelovanje u razgovoru)** | Samostalno i točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Uglavnom točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Djelomično točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Postavlja i odgovara na pitanja u sklopu poznatih jezičnih struktura i tematskih sadržaja samo uz pomoć i poticaj učitelja. |

Za provjere gore navedenih elemenata predlažu se sljedeći načini i postupci provjeravanja:

* prepričavanje obrađenog teksta, slovkanje riječi, oponašanje i izgovaranje specifičnih glasova engleskog jezika
* opisivanje na temelju predloška (slika, osoba, prostor), personalizacija gradiva - govor o sebi i svom svijetu, iznošenje rezultata skupnoga ili individualnog rada npr. postera/plakata, dramatizacija teksta/dijaloga
* postavljanje i odgovaranje na pitanja u sklopu poznatih jezičnih struktura i tematskih sadržaja (making an interview-using cues/prompts)
* rad u paru -reproduciranje kratkih dijaloga u kojima učenici samostalno mijenjaju pojedine elemente (making new dialogues using models); sudjelovanje u kraćim dramatizacijama (acting out) – rad u paru ili skupini

**PISANJE[[2]](#footnote-2)**

|  |  |  |  |  |
| --- | --- | --- | --- | --- |
| **Element** | **odličan (5)** | **vrlo dobar (4)** | **dobar (3)** | **dovoljan (2)** |
| **Pisanje rečenica i jednostavnih pisanih zadataka (plakati, brošure, ispunjavanje obrazaca, pozivnice)** | Samostalno i točno piše rečenice i poruke.Koristi sav ili velik dio obrađenog vokabulara. | Ponekad griješi kod pisanja rečenica i poruka te se uz poticaj učitelja samostalno ispravlja. Uglavnom koristi obrađeni vokabular. | Češće griješi kod pisanja rečenica i poruka te se uz pomoć učitelja ispravlja. Koristi skroman dio obrađenog vokabulara. | Piše rečenice i poruke samo uz pomoć učiteljakoristeći samo osnovni vokabular. |
| **Vođeno pisanje - pisanje jednostavnih tekstova (sastavak, školska zadaćnica)** | Samostalno i točno piše tekstove (sadržaj i organizacija) i prenosi poruku.Koristi sav ili velik dio obrađenog vokabulara i gramatičkih struktura. Ne pravi veće pravopisne i gramatičke pogreške. | Uglavnom točno piše tekstove (sadržaj i organizacija) i prenosi poruku.Radi manje pogreške u pravopisu i gramatici koje ne utječu uvelike na razumljivost teksta. Uglavnom koristi obrađeni vokabular. | Djelomično točno piše tekstove (sadržaj i organizacija) i prenosi poruku. Pogreške u pravopisu i gramatici ne ometaju bitno razumijevanje.Koristi skroman dio obrađenog vokabulara. | Piše kraće tekstove (sadržaj i organizacija) i prenosi poruku samo uz pomoć učitelja koristeći samo osnovni vokabular. |

Za provjere gore navedenih elemenata predlažu se sljedeći načini i postupci provjeravanja:

* pisanje jednostavnih rečenica (picture-cued tasks) , čestitki za blagdane, kratkih pisama, elektronske pošte, pozivnica, liste za shopping, poruka na razglednicama, osobnih podataka na obrascima (form completion tasks: ID, membership cards...)
* pisanje jednostavnih tekstova o sebi i izmišljenim osobama, mjestu u kojem učenik živi i što radi; -samostalna i zajednička izrada tematskih postera
* samostalno pisanje vođenih sastavaka; kreativno pisanje – pisanje vođenih sastavaka i pjesama s prethodnom pripremom

**PRAĆENJE**

Cilj upisivanja bilježaka o razvoju interesa i sposobnosti učenika je prije svega povratna informacija učeniku i roditeljima, ali i učitelju i razredniku. Svrha bilješki je uočavanje i isticanje učenikovih jakih strana koje djeluju poticajno na učenikov rad, ali i uočavanje prostora za napredak. Bilježi se ono što je važno i što može koristiti u daljnjemu praćenju i pedagoškom tretmanu učenika. Pri svakom unošenju opisne ocjene potrebno je zapisati datum jer se time otvara mogućnost usporedbe učenikova napredovanja ili zaostajanja. U rubriku se zapisuju i podaci o provedenim provjerama znanja koji su kod pisanih radova popraćeni brojem bodova, a kod usmenih provjera kratkim opisom sadržaja i razine usvojenosti znanja.

Predlažu se sljedeće sastavnice opisnog praćenja:

1. **Učenje**

• uči s lakoćom; izvrstan u svim jezičnim vještinama

• uči s razumijevanjem; podjednako dobar u svim vještinama (potrebno je istaknuti ako postoji vještina u kojoj je slabiji te dati preporuke kako unaprijediti tu vještinu, npr. slušanje zvučnih zapisa ili gledanje filmova za bolju usvojenost određenih glasova u jeziku)

• uči bez razumijevanja; (potrebno je dati konkretne prijedloge kako poboljšati obrazovna postignuća)

• usvajajući sadržaje bez razumijevanja i mogućnosti praktične primjene; (potrebno je dati konkretne prijedloge kako poboljšati obrazovna postignuća)

1. **Samostalnost u radu i radne navike**

• radi samostalno; izuzetno marljiv i redovit u izvršenju zadataka

• uglavnom samostalan u radu; marljiv i u pravilu redovit u izvršavanju zadataka

• otežano rješava zadatke bez pomoći; potrebno ga je poticati u radu; neredovit u izvršenju zadataka

• zadatke ne uspijeva rješavati bez pomoći; potrebno ga je poticati u radu; zanemaruje i izbjegava radne obveze; lako odustaje

1. **Interes i pažnja**

• izrazito pažljiv i aktivan na satu; učenik preuzima inicijativu; predlaže sadržaje i zadatke izvršava na visokoj razini

• uglavnom pažljiv i aktivan na satu; pokazuje interes za predmet; pokazuje trud u izvršavanju zadataka

• potrebno je usmjeravati pažnju na satu i poticati aktivnost na satu ; povremeno pokazuje interes za predmet; nedovoljno ustrajan u radu; zadovoljava se prosječnim postignućima

• često nepažljiv i nezainteresiran na satu; slaba aktivnost i interes za predmet; zadovoljava se ispodprosječnim rezultatima

1. **Razina znanja**

• bez teškoća rješava problemske zadatke ; uči s razumijevanjem i ima razvijeno logičko zaključivanje; točno i samostalno rješava zadatke

• sposoban je za samostalno učenje sadržaja; uči s razumijevanjem i svjesno usvaja znanje; uglavnom točno i samostalno rješava zadatke; zbog nesigurnosti ili brzopletosti radi određene greške

• postiže prosječne rezultate u odnosu na predviđena postignuća; otežano usvaja određene jezične sadržaje; učinjene pogreške utječu na razumljivost rada na usmenom ili pisanom planu

• postiže ispodprosječne rezultate u odnosu na predviđena postignuća; teško usvaja jezične sadržaje te se u usvajanju i primjeni oslanja na pomoć učitelja; uz primjeren napor mogao bi biti uspješan u usvajanju sadržaja iz jezika

**PRILOG UZ KRITERIJE VREDNOVANJA – ljestvice za vrednovanje pisanih radova[[3]](#footnote-3)**

**Ljestvica za vrednovanje pisanog rada – vođeni sastav**

|  |  |  |  |  |
| --- | --- | --- | --- | --- |
|  | **5** | **4** | **3** | **2** |
| **Izvršenje zadatka** | Sastav ima uvod, glavni dio i zaključak. Svi su dijelovi zadane teme relativno jednako razrađeni. Sastav se sastoji od dovoljnog broja riječi. | Sastav ima uvod, glavni dio i zaključak. Svi su dijelovi zadane teme podjednako razrađeni. Sastav se sastoji od približno dovoljnog broja riječi. | Sastav nema sve dijelove ili njihova podjela i razrada nije jasna. Veći dio teme je razrađen. Sastav se ne sastoji od dovoljnog broja riječi. | Struktura sastava je nerazrađena i nedovoljno jasna. Dijelovi teme su razrađeni u tolikoj mjeri da je sastav dovoljno smislen. |
| **Kohezija** | Tijek misli je jasan i dijelovi sastava su učinkovito strukturirani. Uporaba veznika je primjerena i sastav se lako čita. | Tijek misli je uglavnom jasan i dijelovi sastava su dobro strukturirani. Rečenice su povremeno izolirane zbog manjka veznika.  | Tijek misli je ponekad nejasan. Postoji naznaka strukture sastava. Povremeno koristi veznike, ali su rečenice u pravilu kratke i izolirane. | Tijek misli je često nejasan. Zbog loše strukture i nekorištenja veznika, tekst je teško čitati. |
| **Vokabular** | Koristi se širok raspon riječi. Aktivno se koriste riječi obrađene na satu. Povremeno se pojavljuju manje greške u pravopisu koje ne umanjuju razumljivost teksta.  | Koristi se poprilično širok raspon riječi. Povremeno se koriste riječi obrađene na satu. U sastavu se pojavljuju greške u pravopisu koje ne utječu previše na razumljivost teksta. | Raspon riječi je dosta oskudan. Uglavnom se koriste ranije poznate riječi. Pojavljuju se pravopisne pogreške koje povremeno utječu na razumljivost teksta. | Raspon riječi je oskudan i često se pojavljuju iste riječi. Pogreške u pravopisu ponekad uzrokuju teškoće u razumijevanju. |
| **Gramatika** | Raspon gramatičkih struktura je primjereno širok. Aktivno se koriste gramatičke strukture obrađene na satu. Gramatičke strukture su u pravilno točno upotrjebljene.  | Raspon gramatičkih struktura je dobar. Aktivno se koriste gramatičke strukture obrađene na satu. Gramatičke strukture su povremeno krivo upotrjebljene, ali ne umanjuju razumijevanje teksta. | U pravilu se oslanja na jednostavne strukture. Gramatičke pogreške povremeno utječu na razumljivost teksta, ali ga ne otežavaju u velikoj mjeri. | U pravilu se oslanja na vrlo jednostavne strukture. Gramatičke pogreške su učestale i otežavaju razumljivost teksta. |

**Ljestvica za vrednovanje pisanog rada – Pisanje pisma/elektronske pošte**

|  |  |  |  |  |
| --- | --- | --- | --- | --- |
|  | **5** | **4** | **3** | **2** |
| **Izvršenje zadatka** | Pismo ima uvodni pozdrav, glavni dio i zaključni pozdrav. Svi su dijelovi zadane teme relativno jednako razrađeni. Pismo se sastoji od dovoljnog broja riječi. | Pismo ima uvodni pozdrav, glavni dio i zaključni pozdrav. Svi su dijelovi zadane teme podjednako razrađeni. Pismo se sastoji od približno dovoljnog broja riječi. | Pismo nema sve dijelove ili njihova podjela i razrada nije jasna. Veći dio teme je razrađen. Pismo se ne sastoji od dovoljnog broja riječi. | Struktura pisma je nerazrađena i nedovoljno jasna. Dijelovi teme su razrađeni u tolikoj mjeri da je pismo dovoljno smisleno. |
| **Kohezija** | Tijek misli je jasan i dijelovi pisma su učinkovito strukturirani. Uporaba veznika je primjerena i pismo se lako čita.  | Tijek misli je uglavnom jasan i dijelovi pismo su dobro strukturirani. Rečenice su povremeno izolirane zbog manjka veznika.  | Tijek misli je ponekad nejasan. Postoji naznaka strukture pisma. Povremeno koristi veznike, ali su rečenice u pravilu kratke i izolirane. | Tijek misli je često nejasan. Zbog loše strukture i nekorištenja veznika, tekst je teško čitati. |
| **Vokabular** | Koristi se širok raspon riječi. Aktivno se koriste riječi obrađene na satu. Povremeno se pojavljuje manje greške u pravopisu koje ne umanjuju razumljivost teksta. Jasno je izraženo mišljenje i davanje savjeta. | Koristi se poprilično širok raspon riječi. Povremeno se koriste riječi obrađene na satu. U pismu se pojavljuju greške u pravopisu koje ne utječu previše na razumljivost teksta. Jasno je izraženo mišljenje i davanje savjeta. | Raspon riječi je dosta oskudan. Uglavnom se koriste ranije poznate riječi. Pojavljuju se pravopisne pogreške koje povremeno utječu na razumljivost teksta. Izrečeno mišljenje i savjeti nisu jasno izrečeni. | Raspon riječi je oskudan i često se pojavljuju iste riječi. Pogreške u pravopisu ponekad uzrokuju teškoće u razumijevanju. Nije izrečeno mišljenje niti je dan savjet. |
| **Gramatika** | Raspon gramatičkih struktura je primjereno širok. Aktivno se koriste gramatičke strukture obrađene na satu. Modalni glagoli (must, have to, mustn't, should) su u pravilu točno upotrjebljene.  | Raspon gramatičkih struktura je dobar. Aktivno se koriste gramatičke strukture obrađene na satu. Modalni glagoli (must, have to, mustn't, should) su povremeno krivo upotrjebljene, ali ne umanjuju razumijevanje teksta. | U pravilu se oslanja na jednostavne strukture. Gramatičke pogreške povremeno utječu na razumljivost teksta, ali ga ne otežavaju u velikoj mjeri. Rijetko upotrebljava modalne glagole (must, have to, mustn't, should) | U pravilu se oslanja na vrlo jednostavne strukture. Gramatičke pogreške su učestale i otežavaju razumljivost teksta. Ne upotrebljava modalne glagole (must, have to, mustn't, should) |

**Ljestvica za vrednovanje pisanog rada - plakat**

|  |  |  |  |
| --- | --- | --- | --- |
|  | 3 | 2 | 1 |
| **Prezentacija/organizacija** | Podaci na plakatu su dobro organizirani i lako ih se može pratiti. Rukopis je uredan i lako se čita. | Plakat je dobro organiziran, ali mu nedostaje jasnija struktura. Rukopis je uglavnom čitak. | Prezentacija podataka je nejasna i loše organizirana. Teško je pronaći podatke na plakatu. |
| **Gramatika i pravopis** | Na plakatu ima vrlo malo gramatičkih i pravopisnih pogrešaka. Jezik se lako prati i razumije. Na plakatu su korišteni obrađeni jezični sadržaji. | Na plakatu se nalaze određene gramatičke i pravopisne greške . Uglavnom se koriste prethodno obrađeni jezični sadržaji.  | Na plakatu se nalazi velik broj gramatičkih i pravopisnih pogrešaka. Obrađeni jezični sadržaji se rijetko pojavljuju na plakatu. |
| **Kreativnost** | Podaci su slikovno popraćeni na primjeren način. U izradu plakata uložen je znatan trud. | Podaci su popraćeni određenim slikovnim materijalima. Podaci su mogli biti predstavljeni na kreativniji način.  | Podaci su slabo slikovno popraćeni. Uloženo je malo truda u izradu plakata. |
| **Zadani elementi (naslov, ime učenika, odgovori na pitanja)** | Plakat uključuje sve zadane elemente. Podaci na plakatu su točni.  | Plakat uključuje većinu zadanih elemenata. Gotovo svi podaci su točni.  | Plakat uključuje manji dio zadanih elemenata. Većina podataka na plakatu nije točna.  |

1. U sedmom i osmom razredu sposobnost govorne produkcije nadređena je sposobnosti govorne reprodukcije [↑](#footnote-ref-1)
2. Kao prilog ovim kriterijima na kraju dokumenta nalaze se i ljestvice za ocjenjivanje pisanih radova [↑](#footnote-ref-2)
3. Ove ljestvice služe kao pomoć pri ocjenjivanju učeničkih postignuća. Mogu se prilagođavati za različite oblike provjera znanja. Prije ocjenjivanja učenici bi trebali biti upoznati s elementima koji će se ocjenjivati. [↑](#footnote-ref-3)